মেরিলিন রবিনসনের ‘গেলিয়াড’ উপন্যাসটি প্রকাশিত হয়েছিল ২০০৪ সালে। পরের বছরই সাহিত্যের সম্মানজনক পুলিৎজার এবং ন্যাশনাল বুক ক্রিটিকস সার্কেল পুরস্কার পেয়েছে। সাবেক মার্কিন প্রেসিডেন্ট বারাক ওবামার প্রিয় বই হওয়াও তো এক ধরনের পুরস্কার। এটি লেখিকার দ্বিতীয় উপন্যাস। তিনি লেখেন কম। কিন্তু যা লেখেন দীর্ঘ সময় নিয়ে লেখেন। এজন্যই প্রথম উপন্যাস ‘হাউসকিপিং’ প্রকাশিত হওয়ার দীর্ঘ ২৫ বছর পর বাজারে আসে তার দ্বিতীয় উপন্যাস। আত্মজীবনীধর্মী উপন্যাসটি লেখা হয়েছে চিঠিপত্রের মাধ্যমে যার কাল বিশ্বযুদ্ধ থেকে শুরু করে বিংশ শতাব্দী পর্যন্ত বিস্তৃত। পিতামহ, পিতা, সন্তান- এই তিন পুরুষ আর তাদের আধ্যাত্মিক লড়াইকে কেন্দ্র করেই গড়ে উঠেছে গেলিয়াডের গল্প। এই উপন্যাসের মাধ্যমে মেরিলিন রবিনসন প্রকারান্তরে আমেরিকানদের আত্মার কথাই ফুটিয়ে তুলেছেন যা পাঠকের হৃদয়কেও আর্দ্র করে তোলে।